CELEX: C2004/284/39
Language: fi
Date: 2004-11-20 00:00:00
Title: Asia T-330/04: Jörg-Michael Fetzerin 9.8.2004 Euroopan parlamenttia vastaan nostama kanne

20.11.2004   
            
            
               FI
            
            
               Euroopan unionin virallinen lehti
            
            
               C 284/19
            
         Jörg-Michael Fetzerin 9.8.2004 Euroopan parlamenttia vastaan nostama kanne
   (Asia T-330/04)
   (2004/C 284/39)
   Oikeudenkäyntikieli: saksa
   Jörg-Michael Fetzer, kotipaikka Tübingen (Saksa), on nostanut 9.8.2004 Euroopan yhteisöjen ensimmäisen oikeusasteen tuomioistuimessa kanteen Euroopan parlamenttia vastaan. Kantajan edustajana on Rechtsanwalt Matthias Bauer.
   Kantaja vaatii, että
   
               —
            
            
               vahvistetaan, että vastaaja on loukannut kantajan oikeuksia kilpailumenettelyssä PE/96/A (hallintovirkamiehet);
            
         
               —
            
            
               kantaja hyväksytään sellaisen kilpailumenettelyn toiseen vaiheeseen, joka on verrattavissa kilpailumenettelyyn PE/96/A;
            
         
               —
            
            
               vastaaja tuomitaan toissijaisesti maksamaan kohtuullinen vahingonkorvaus, joka on vähintään nettokuukausipalkan suuruinen.
            
         Oikeudelliset perusteet ja pääasialliset perustelut
   Kantaja ilmoittautui heinäkuussa 2002 Euroopan parlamentin kilpailumenettelyyn PE/96/A. Kantaja ilmoitti täytettävässä lomakkeessa, että hänellä on vamma, jonka johdosta hänen näkökykynsä on kaksi prosenttia normaalia näkökykyä pienempi. Kantajan mukaan siihen viitaten, että koetta koskevissa säännöksissä vammaisille osallistujille ei anneta haitan johdosta hyvitystä, kantajan ei sallittu kirjoittaa esseetä tietokoneella, eikä hän saanut toivomaansa pidennystä kokeeseen käytettävissä olevan ajan pituuteen.
   Kantaja esittää, että hänen vammastaan aiheutuvien vaikeuksien takia hänen ei ollut kokeessa lainkaan mahdollista lukea läpi kaikkia kysymyksiä asetetussa ajassa sekä valita oikeita vastauksia. Kantaja väittää, että hän olisi kuulunut 180 parhaan hakijan joukkoon ja siten päässyt kilpailumenettelyn seuraavaan vaiheeseen, jos hänelle olisi myönnetty hänen toivomansa hyvitys haitan johdosta. Kantaja vaatii näin ollen sen vahvistamista, että hänen vaatimansa haitasta johtuva hyvitys evättiin häneltä perusteetta.